**Instruks for brug af kommunale lokaler**

**jvfr. Lov om folkeoplysning**

Adgang til kommunale lokaler sker primært ved nøgle- eller kortordning.

1. Foreningen skal kontakte skolen/pedellen på hverdage inden kl. 12.00, hvor det af­ta­les om nøgle/kort mod kvittering skal udleveres.

Foreningen har alene ansvaret for:

at foretage den nødvendige oprydning, stoleopsætning, maskin- og redskabsplacering,

at **slukke** lyset og lukke alle vinduer,

at døre er låst, når skolen forlades efter den ansøgte tid - også selvom der er andre i bygningen – hvis ikke andet aftales med skolen/pedellen

at erstatte udgifter ved bortkomne nøgler/kort,

at aflevere nøgle/kort til skolen/pedellen efter endt brug af lokalerne.

2. Lokaler med fornødne birum, herunder lærerværelser og lignende, må kun benyttes til formål, hvortil de er stillet til rådighed og i de tidsrum og på de vilkår, der er aftalt.

3. Ansvaret for benyttelse af lokalerne påhviler den, for hvem de er stillet til rådighed. Det påhviler ansøgeren at videregive denne instruks for benyttelse af kommunale lokaler til evt. ledere, lærere o.l.

4. Undervisningsmateriel herunder, EDB-udstyr, musikanlæg, symaskiner, sportsrekvisitter m.v. må kun benyttes, såfremt de betjenes af kyn­dige instruktører og lærere. Elev- eller øvrigt skolemateriale må ikke beskadiges eller fjernes fra tavler og skuffer.

5. Idrætsaktiviteter i gymnastiksale og boldspilssale/haller må ikke foregå i udendørsfodtøj.

6. Meddelelse om eventuelle mangler eller beskadigelser på lokaler, inventar og under-visningsmateriel skal straks gives til skolens leder eller pedellen.

7. Foreningen skal påse at undervisning og fritidsvirksomhed KUN foregår i de lokaler, som er blevet anvist. Evt. bytning og ændringer må kun foretages i samråd med skolen.

8. Rygning må ikke finde sted på skolens område.

9. Ejendele, værdigenstande og køretøjer opbevares og henstilles på kommunalt område på eget ansvar. Varde Kommune er ikke ansvarlig og erstatningspligtig.

10. Hvor der for særlige lokaler er udarbejdet specielle regler og instrukser skal disse overholdes.

12. Såfremt lokalerne i den periode, hvori de er anvist i henhold til lov om folkeoplys­ning, undtagelsesvis skal benyttes til deres primære formål, må meddelelse herom være givet med mindst 14 dages varsel til den, der har fået lokalet anvist til rådig­hed.

13. Fortolkning af denne instruks tilkommer Udvalget for Kultur og Fritid.

14. Ved misligeholdelse af nævnte instrukser kan foreningen få inddraget tilladelsen til at benytte de kommunale lokaler.

Kultur og Fritid

Varde Kommune